|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **PROCJENA RIZIKA OD VELIKIH NESREĆA ZA PODRUČJE MEĐIMURSKE ŽUPANIJE** |
| **MEĐIMURSKA ŽUPANIJA****Upravni odjel za poslove Skupštine i opće poslove Međimurske županije** |
| **Početak savjetovanja****8.2.2019.** | **Završetak savjetovanja****8.3.2019.** |

**RAZLOG DONOŠENJA**

|  |
| --- |
|  Na temelju članka 17. stavka 1. Zakona o sustavu civilne zaštite („Narodne novine“ broj 82/15 i 118/18) predstavničko tijelo, na prijedlog izvršnog tijela jedinice lokalne i područne (regionalne) samouprave donosi Procjenu rizika od velikih nesreća. Procjenu rizika od velikih nesreća za područje Međimurske županije izradila je radna skupina osnovana Odlukom o postupku izrade Procjene rizika od velikih nesreća za područje Međimurske županije i osnivanju Radne skupine za izradu Procjene rizika od velikih nesreća za područje Međimurske županije, KLASA: 810-06/18-02/17, URBROJ: 2109/1-01-18-01, od 25. listopada 2018. godine.Potreba izrade Procjene rizika od velikih nesreća za područje Međimurske županije temelji se na društvenim, ekonomskim te praktičnim razlozima koju uključuju:- unaprjeđenje shvaćanja rizika za potrebe praktičnog korištenja u postupcima planiranja, osiguranja, investiranja te ostalim srodnim aktivnostima,- standardiziranje procjenjivanja rizika na svim razinama i od strane svih sektora,- pojednostavnjenje procesa u svrhu lakšeg nadzora i razumijevanja izlaznih rezultata,- jačanje dosljednosti radi lakše usporedbe rezultata različitih područja i/ili prijetnji.Procjena rizika označava metodologiju kojom se utvrđuju priroda i stupanj rizika, prilikom čega se analiziraju potencijalne prijetnje i procjenjuje postojeće stanje ranjivosti koji zajedno mogu ugroziti stanovništvo, materijalna i kulturna dobra, biljni i životinjski svijet i sl. Rizik obuhvaća kombinaciju vjerojatnosti nekog događaja i njegovih negativnih posljedica. Procjenom se uređuju opasnosti i rizici koji ugrožavaju promatrano područje, procjenjuju potrebe i mogućnosti za sprječavanje, umanjivanje i uklanjanje posljedica katastrofa i velikih nesreća te stvaraju uvjeti za izradu planova zaštite i spašavanja stanovništva, uz djelovanje svih mjerodavnih struktura, operativnih snaga zaštite i spašavanja i resursa cjelovitog i sveobuhvatnog županijskog sustava upravljanja u zaštiti od katastrofa i velikih nesreća. Procjena rizika se ne provodi za antropogene prijetnje poput ratova i terorističkih djelovanja te ostalih zlonamjernih aktivnosti pojedinaca koje mogu ugroziti stanovništvo, materijalna i kulturna dobra, okoliš i sl. na predmetnom području.Postupak izrade Procjene u skladu je s HRN EN ISO 31000:2021 – Upravljanje rizicima – Načela i smjernica, što služi za potrebe unaprjeđenja razumijevanja rizika na svim razinama, osobito u smislu povećanja efikasnosti dosad uspostavljenih mjera za smanjivanje rizika od velikih nesreća kao i definiranje novih mjera.  |

Pozivamo predstavnike zainteresirane javnosti da najkasnije do **8.3.2019. godine** dostave svoje komentare na Nacrt procjene rizika od velikih nesreća za područje Međimurske županije putem OBRASCA za savjetovanje na e-mail:**skupstina@medjimurska-zupanija.hr****.**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu u izradi što kvalitetnije Procjene rizika od velikih nesreća za područje Međimurske županije.